قائد ملت جعفریہ پاکستان:

مولانا محمد سبطین کاظمی بیگناہ ہیں

قائد ملت جعفریہ پاکستان نے راولپنڈی میں اجلاس سے خطاب کرتے ہوئے کہا: تحریک جعفریہ پنجاب کے سابق صدر مولانا محمد سبطین کاظمی بیگناہ ہیں ہم عدالت میں ریکارڈ پیش کرسکتے اور گواہی کیلئے میں خود بھی عدالت جا سکتا ہوں۔

خبر کا کوڈ: ۴۲۸۰۷۲

تاریخ: ۱۵ مرداد ۲۰۱۷ - ۱۲:۵۸

رسا نیوز ایجنسی کی رپورٹ کے مطابق، قائد ملت جعفریہ پاکستان حجت الاسلام و المسلمین سید ساجد علی نقوی نے راولپنڈی میں شیعہ علماء کونسل پنجاب کے اجلاس سے خطاب کرتے ہوئے کہا ہے کہ آئندہ انتخابات میں مذہبی نہیں، سیاسی انداز سے حصہ لیں گے، اتحاد بین المسلمین کیساتھ اتحاد بین المومنین بھی ہماری ترجیحات میں ہے، مثبت سوچ رکھنے والے گروہوں سے بات کرسکتے ہیں، تحریک جعفریہ پاکستان پر پابندی ختم کرنے کی مخالفت ایجنسیاں کیوں کر رہی ہیں؟ وزیر داخلہ اور وزیراعظم کے پاس اس کا کوئی جواب نہیں، 10 سال سے چھاپے مارے جا رہے ہیں، آج تک تحریک جعفریہ کیخلاف ریاستی اداروں کو کوئی ثبوت نہیں ملا۔

انہوں نے کہا کہ مولانا محمد سبطین کاظمی بے گناہ ہیں، ہم عدالت میں ریکارڈ پیش کرسکتے اور گواہی دینے کیلئے میں خود بھی عدالت جا سکتا ہوں۔ /۹۸۸/ ن۹۴۰